rejauldu/bengali-wikipedia huggingface dataset:
দেশি চৌকা (বৈজ্ঞানিক নাম: Pellona ditchela) (ইংরেজি: Indian pellona) হচ্ছে Pristigasteridae পরিবারের Pellona গণের একটি স্বাদুপানির মাছ।  বর্ণনা দেহ মধ্যম গভীর এবং চাপা। উদরীয় অংশ পৃষ্ঠদেশ অপেক্ষা অধিকতর উত্তল।  বিস্তৃতি বাংলাদেশ, ভারত, শ্রীলঙ্কা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে এমাছ পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ফিলিপাইনের মাছ বিষয়শ্রেণী:চীনের মাছ বিষয়শ্রেণী:স্বাদু পানির মাছ বিষয়শ্রেণী:শ্রীলঙ্কার মাছ বিষয়শ্রেণী:আফ্রিকার মাছ বিষয়শ্রেণী:অস্ট্রেলিয়ার মাছ বিষয়শ্রেণী:জাপানের মাছ বিষয়শ্রেণী:বাণিজ্যিক মাছ বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ
ইন্দরজিৎ কৌর বরঠাকুর একজন ভারতীয় সরকারি কর্মচারী, অর্থনীতিবিদ এবং লেখক। তিনি মেঘালয়ের বাসিন্দা।   কর্মজীবন  ইন্দরজিৎ কৌর বরঠাকুর উত্তর-পূর্ব কাউন্সিলের (এনইসি) একজন সদস্য, এই পদটি কেন্দ্রীয় সরকারের প্রতিমন্ত্রীর পদমর্যাদা বহন করে। তিনি ভারত সরকারের সচিব হিসেবে দায়িত্ব পালন করেছিলেন এবং ১৯৯০ সালে ভারতীয় অর্থনীতি সমিতির সভাপতি ছিলেন।  তিনি কবিতা, গল্প এবং রান্নার উপর বেশ কয়েকটি বই প্রকাশ করেছেন। তাঁর উল্লেখযোগ্য রচনাগুলির মধ্যে কয়েকটি হলো সো ফুল সো অ্যালাইভ এবং স্টোরিজ টু উইন দ্য ওয়ার্ল্ড।   পুরস্কার এবং সম্মাননা  তিনি মহিলা শিরোমণি পুরস্কার (১৯৮৯), আন্তর্জাতিক মহিলা পুরস্কার (১৯৯২), ভারত জ্যোতি পুরস্কার (২০০৮) এবং ইন্দিরা প্রিয়দর্শিনী পুরস্কার (২০১১) এর মতো পুরস্কারের প্রাপক। ভারত সরকার ১৯৯২ সালে তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করে এবং ২০০৯ সালে তৃতীয় সর্বোচ্চ সম্মান পদ্মভূষণ প্রদান করে।   তথ্যসূত্র    বহিঃসংযোগ     বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:মেঘালয়ের লেখিকা বিষয়শ্রেণী:ভারতীয় নারী অর্থনীতিবিদ বিষয়শ্রেণী:২১শ শতাব্দীর ভারতীয় অর্থনীতিবিদ বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় অর্থনীতিবিদ বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:ভারতীয় নারী কবি বিষয়শ্রেণী:ভারতীয় বেসামরিক কর্মচারী বিষয়শ্রেণী:সিভিল সার্ভিসে পদ্মভূষণ প্রাপক বিষয়শ্রেণী:সিভিল সার্ভিসে পদ্মশ্রী প্রাপক বিষয়শ্রেণী:অপর্যালোচিত অনুবাদসহ পাতা
উইরাল জেলা ফুটবল অ্যাসোসিয়েশন (; এছাড়াও সংক্ষেপে ডাব্লিউডিএফএ নামে পরিচিত) হচ্ছে ইংল্যান্ডের উইরাল উপদ্বীপের ফুটবলের নিয়ন্ত্রক সংস্থা। এই সংস্থাটি ১৮৮৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ইংল্যান্ডের নিকটবর্তী উইরাল উপদ্বীপে অবস্থিত।  এই সংস্থাটি বার্কেনহেড সানডে লীগ, ইস্টহ্যাম অ্যান্ড ডিসট্রিক্ট জুনিয়র লীগ, ওয়েলেসি জুনিয়র ফুটবল লীগ এবং ওয়েস্ট চেশায়ার লীগের মতো প্রতিযোগিতার সকল কার্যক্রম পরিচালনা করে।   তথ্যসূত্র    বহিঃসংযোগ        বিষয়শ্রেণী:১৮৮৫-এ ইংল্যান্ডে প্রতিষ্ঠিত বিষয়শ্রেণী:১৮৮৫-এ প্রতিষ্ঠিত ক্রীড়া সংস্থা বিষয়শ্রেণী:ইংল্যান্ডের ক্রীড়া নিয়ন্ত্রণ সংস্থা বিষয়শ্রেণী:ইংল্যান্ডের ফুটবল পরিচালনা পরিষদ
মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তারা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারণ উপকরণগুলো হল দুধ, ছানা, ময়দা, ঘি, গুড় এবং চিনি।  হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাদের ছোঁয়া অন্ন ও জল গ্রহণ করেন।   ঢাকার ময়রা সম্প্রদায়  ১৮৩০ সালের আদমশুমারী অনুযায়ী ঢাকায় ৩৮২ ঘর হিন্দু ঘোষ পরিবারছিল। এসময়ে অল্প সংখ্যক মুসলিম মিষ্টি প্রস্তুতকারীও বসবাস করতেন। এ সকল মুসলিম মিষ্টপ্রস্তুতকারীগন মোরব্বাওয়ালা হিসাবে পরিচিত ছিলেন। ঢাকার বিখ্যাত মিষ্টির মধ্যে অন্যতম ছিল, সন্দেশ, রসগোল্লা, মতিচুর, মিহিদানা, মোরব্বা, নকুল, মুরাগি, শকর পারা, জিলাবি বা জিলাপি, বালুশাহী, খাজা, পেড়া, বুনদিয়া, আমৃত্তি প্রভৃতি। অতীতে ঢাকার চক বাজার, উর্দু রোড, ফরাশগঞ্জ, লালবাগ ও বাংলাবাজার মিষ্টির জন্য বিখ্যাত ছিল। কালাচাঁদ গন্ধবণিক, মরণ চাঁদ ও সীতারাম মিষ্টান্ন ভাণ্ডার এই তিনটি দোকান ছিল পুরোন ঢাকার বিখ্যাত মিষ্টি বিক্রির স্থান।   তথ্য উৎস  বিষয়শ্রেণী:পেশা
খানাকুল টাউন (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র। এই কেন্দ্র বর্তমানে আসনটি খোলা কিন্তু পূর্বে তপশীলি জাতির জন্য সংরক্ষিত ছিল।  এলাকা খানা খানাকুল বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫৭খানাকুলপঞ্চানন দিগপতি ভারতীয় জাতীয় কংগ্রেসপ্রফুল্ল চন্দ্র সেনভারতীয় জাতীয় কংগ্রেস১৯৬২কৃষ্ণপদ পণ্ডিত ভারতীয় জাতীয় কংগ্রেস ১৯৬৭মদন সাহাভারতের কমিউনিস্ট পার্টি (মার্ক্সবাদী)১৯৬৯মদন সাহাভারতের কমিউনিস্ট পার্টি (মার্ক্সবাদী)১৯৭১মদন সাহাভারতের কমিউনিস্ট পার্টি (মার্ক্সবাদী)১৯৭২বাসুদেব হাজরাভারতীয় জাতীয় কংগ্রেস ১৯৭৭পঞ্চানন দিগপতিজনতা পার্টি ১৯৮২শচীন্দ্র নাথ হাজরা ভারতের কমিউনিস্ট পার্টি (মার্ক্সবাদী)১৯৮৭শচীন্দ্র নাথ হাজরা ভারতের কমিউনিস্ট পার্টি (মার্ক্সবাদী)১৯৯১শচীন্দ্র নাথ হাজরা ভারতের কমিউনিস্ট পার্টি (মার্ক্সবাদী)১৯৯৬বংশীবদন মিত্রভারতের কমিউনিস্ট পার্টি (মার্ক্সবাদী) ২০০১বংশীবদন মিত্রভারতের কমিউনিস্ট পার্টি (মার্ক্সবাদী)২০০৬বংশীবদন মিত্রভারতের কমিউনিস্ট পার্টি (মার্ক্সবাদী)২০১১ইকবাল আহমেদসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে তৃণমূল কংগ্রেসের ইকবাল আহমেদ সিপিআই (এম) -এর নিকটতম প্রতিদ্বন্দ্বী সুভাষ পারুইকে পরাজিত করেন।       তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:হুগলি জেলার রাজনীতি
ধামাই রেলওয়ে স্টেশন বাংলাদেশের সিলেট বিভাগের মৌলভীবাজার জেলার জুড়ী উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে ধামাই রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।  পরিষেবা ২০০২ সাল থেকে ট্রেন চলাচল বন্ধ রয়েছে।   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
thumb|এশিয়া কাপ হাতে বাংলাদেশ দল ২০১৮ মহিলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়।  টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলঙ্কা এবং থাইল্যান্ড। গতবছরের বিজয়ী ছিল ভারত।  এই বছর শিরোপা জয় করেছে বাংলাদেশ।  ২০১৮ সালের ৬ জুন গ্রুপ পর্বে বাংলাদেশ ভারতকে সাত উইকেটে হারায়। এটা ছিল নারীদের আন্তর্জাতিক ক্রিকেট খেলায় ভারতের বিপক্ষে বাংলাদেশের প্রথম জয় এবং এশিয়া কাপের কোন খেলায় ভারতের প্রথম পরাজয়। একই বছরের ৯ জুন থাইল্যান্ড শ্রীলঙ্কাকে হারায়। এটা ছিল কোন পূর্ণাঙ্গ সদস্যের বিরুদ্ধে তাদের প্রথম জয়।   পাকিস্তানকে ৭ উইকেটে হারিয়ে ভারত প্রথম দল হিসেবে  ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত। ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে।   দলসমূহ        সালমা খাতুন (c)  রুমানা আহমেদ  নাহিদা আক্তার  জাহানারা আলম  লিলি রাণী বিশ্বাস  জান্নাতুল ফেরদৌস  পান্না ঘোষ  ফারজানা হক  সানজিদা ইসলাম  ফাহিমা খাতুন  খাদিজা তুল কুবরা  আয়শা রহমান  নিগার সুলতানা  শামীমা সুলতানা  শারমিন সুলতানা হারমানপ্রিত কৌর (c)  তানিয়া ভাটিয়া (wk)  একতা বিশ্ঠ  রাজেশ্বরি গায়াকউড  ঝালান গোস্বামী  ভেদা কৃষ্ণামূর্তি  স্মৃতি মান্ধানা  মোনা মিশ্রাম  শিখা পাণ্ডে  অনুজা পাতিল  মিথলি রাজ  জেমিমা রড্রিগেজ  দীপ্তি শর্মা  পূজা ভাস্ত্রাকার  পুনম যাদব উইনিফ্রেড দুরাইসিঙ্গাম (c)  শাসা আজমি   জুমিকা আজমি   ক্রিস্টিনা ব্যারেট   আইন্না হামিজাহ হাসিম  জামাহিদায়া ইন্তান  মাহিরাহ ইসমাইল  ওয়ান জুলিয়া  ধনুশ্রি মুহুনান   আইনা নাজঅয়াহ  নাদিরাহ নাসরুদ্দিন  আরিয়ানা নাতাশিয়া  ইউসরিনা ইয়াকপ   নূর হায়াতি যাকারিয়া   ইয়াসমিন যুলকিফলি  বিসমাহ মারুফ (c)   নাইন আবিদি  মুনিবা আলী  আনাম আমিন  দিয়ানা বেগ  নিদা দার  কায়নাত ইমতিয়াজ  জাভেরিয়া খান  নাহিদা খান  সানা মীর  সিদ্রা নওয়াজ  নাতালিয়া পারভেজ  জাভেরীয়া রউফ  উমাইমা সোহেল  নাশ্রা সান্ধু শাশিকালা শ্রীবর্ধনা (c)  হাসিনি পেরেরা (vc)  নীলাক্ষী ডি সিলভা  ইনশি ফারনান্ডো  নিপুনি হংসিকা  অচিনি কুলাসুরিয়া  সুগন্দিকা কুমারি  হরশিথা মাধবি  যশোধা মেন্ডিস  উদেশিকা প্রাবধানি  ওশাধি রনসিংহ  ইনকা রনবীরা  আনুশকা সঞ্জিবনী  মালশা সেহানি  রেবেকা ভ্যানডর্টট (wk) সরন্নারিন তিপ্পচ (c)  নাত্তায়া বচাথাম  নারুয়েমল চাইয়াই  নাত্তাখান চান্থাম   রজিনানি কানো  অন্নিচা খামচম্পু   নান্নাপাত খঞ্চারএঙ্কাই  সুলিপরন লাওমি  অংপাকা ল্যেংপ্রাসারট  রতনপরনা পাদুংলারড  সিরিন্ত্রা শায়েংসাকাওরাত  ওয়ারালি সায়েন্সং  সায়েনাম্মিন সায়েনা  চানিদা সুত্থিরাং  আরিন ইউনিইউক  পয়েন্ট তালিকা  তথ্যসূত্র  বহিঃসংযোগ  Series home at ESPN Cricinfo  বিষয়শ্রেণী:মালয়েশিয়ায় ক্রিকেট বিষয়শ্রেণী:২০১৮-এ এশীয় ক্রীড়া বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা বিষয়শ্রেণী:নারী এশিয়া কাপ বিষয়শ্রেণী:মালয়েশিয়ায় আন্তর্জাতিক ক্রিকেট প্রতিযোগিতা
রাধাচরণ গুপ্ত (জন্ম- ১৯৩৫, গুরসরাই ঝাঁসি, বর্তমানে উত্তর প্রদেশে) হলেন একজন খ্যাতনামা ভারতীয় গণিতজ্ঞ এবং গণিত ইতিহাসবিদ। ২০২৩ খ্রিস্টাব্দে ভারত সরকার কর্তৃক তিনি সাহিত্য ও শিক্ষা ক্ষেত্রে বিশেষ অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী তে ভূষিত হন।   জন্ম ও প্রারম্ভিক জীবন  রাধাচরণ গুপ্তের জন্ম ১৯৩৫ খ্রিস্টাব্দের শ্রাবণ তথা রাখিপূর্ণিমার দিন বুন্দেলখণ্ডের ঐতিহাসিক শহর ঝাঁসির নিকটস্থ গুরসরাই-এ। পিতা ছোটেলাল গুপ্ত মুন্সীর কাজ করতেন। মাতা ছিলেন বিনো গুপ্তা। রাধাচরণের বিদ্যালয়ের প্রাথমিক পাঠ স্থানীয় বিদ্যালয়ে। ১৯৫৩ খ্রিস্টাব্দে তিনি বিপিন বিহারী ইন্টার কলেজ থেকে বিজ্ঞান বিষয়ে ইন্টারমিডিয়েট পাশ করেন। সেসময় বুন্দেলখণ্ডে বিজ্ঞানে স্নাতক পড়ার সুযোগ না থাকার কারণে তিনি লখনউ চলে যান।  ১৯৫৫ খ্রিস্টাব্দে লখনউ বিশ্ববিদ্যালয় থেকে স্নাতক হন এবং ১৯৫৭ খ্রিস্টাব্দে স্নাতকোত্তর ডিগ্রি অর্জন করেন। তারপর তিনি রাঁচি বিশ্ববিদ্যালয়ে টি এ সরস্বতী আম্মার অধীনে গণিতের ইতিহাস বিষয়ে গবেষণা করে ১৯৭১ খ্রিস্টাব্দে পিএইচডি ডিগ্রি লাভ করেন। Awarding of the K.O. May Prize from International Mathematical Union ওই বৎসরেই তিনি লখনউ খ্রিস্টান কলেজে প্রভাষক হিসাবে কর্মজীবন শুরু করেন। ১৯৫৮ খ্রিস্টাব্দে তিনি ঝাড়খণ্ডের বিড়লা ইনস্টিটিউট অব টেকনোলজি, মেসরাতে যোগ দেন। ১৯৮২ খ্রিস্টাব্দে তিনি অধ্যাপক পদে উন্নীত হন। ১৯৯৫ খ্রিস্টাব্দে অবসরের পর তিনি গণিতের ইতিহাস ও যুক্তিবিজ্ঞানের এমেরিটাস অধ্যাপক হন। ১৯৯৫ খ্রিস্টাব্দের ফেব্রুয়ারিতে তিনি 'ইন্টারন্যাশনাল একাডেমি অফ দ্য হিস্ট্রি অফ সায়েন্স'-এর বিশিষ্ট সদস্য হন।    অবদান  ১৯৬৯ খ্রিস্টাব্দে রাধাচরণ গুপ্ত ভারতীয় গণিতে সাংখ্যিক বিশ্লেষণে ইন্টারপোলেশন ব্যাখা করেন। R.C Gupta (1969) "Second Order of Interpolation of Indian Mathematics", Indian Journal of History of Science 4: 92-94 তিনি গণিতজ্ঞ গোবিন্দস্বামী এবং তার 'সাইন টেবিল'-এর ইন্টারপোলেশন উপর গ্রন্থ রচনা করেন। এছাড়াও তিনি গণিতজ্ঞ পরমেশ্বর'-এর কাজের উপর পরমেশ্বর'স রুল ফর দ্য সারকামরেডিয়াস অফ এ সাইক্লিক কোয়াড্রিল্যাটারাল শীর্ষক নিবন্ধ রচনা করেন। R.C. Gupta (1977) Historia Mathematica 4(1): 67–74    উল্লেখযোগ্য পুরস্কার  ১৯৯১ খ্রিস্টাব্দে তিনি ভারতের ন্যাশনাল একাডেমি অফ সায়েন্সেসের ফেলো নির্বাচিত হন এবং ১৯৯৪ খ্রিস্টাব্দে তিনি ভারতের গণিত শিক্ষকদের অ্যাসোসিয়েশনের সভাপতি হন। ১৯৭৯ খ্রিস্টাব্দে তিনি গণিত ভারতী পত্রিকা প্রতিষ্ঠা করেন ।   ২০০৯ খ্রিস্টাব্দে তিনি প্রথম ভারতীয় হিসাবে ব্রিটিশ গণিতবিদ আইভর গ্র্যাটান-গিনেসের সঙ্গে যৌথভাবে কেনেথ ও. মে পুরস্কারে ভূষিত হন।   ২০২৩ খ্রিস্টাব্দে, ভারত সরকার সাহিত্য ও শিক্ষা ক্ষেত্রে অবদানের জন্য চতুর্থ সর্বোচ্চ বেসামরিক পুরস্কার পদ্মশ্রী প্রদান।    তথ্যসূত্র   বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:উত্তরপ্রদেশের বিজ্ঞানী বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:গণিতের ইতিহাসবিদ বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:১৯৩৫-এ জন্ম বিষয়শ্রেণী:২০শ শতাব্দীর ভারতীয় গণিতবিদ
মার্তিনিক ফুটবল লিগ (, ; এছাড়াও সংক্ষেপে টেমপ্লেট নামে পরিচিত) হচ্ছে মার্তিনিকের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৩ সালে প্রতিষ্ঠিত হয়েছে। এটি প্রতিষ্ঠার ৬০ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্তিনিকের রাজধানী ফর-দে-ফ্রঁসে অবস্থিত।  এই সংস্থাটি মার্তিনিকের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মার্তিনিক জাতীয় চ্যাম্পিয়নশিপ এবং কুপ দে লা মার্তিনিকের মতো প্রতিযোগিতার সকল কার্যক্রম পরিচালনা করে। বর্তমানে মার্তিনিক ফুটবল লিগের সভাপতির দায়িত্ব পালন করছেন স্যামুয়েল প্রেরো এবং সাধারণ সম্পাদকের দায়িত্ব পালন করছেন জঁ-ক্লোদ ভারু।  তথ্যসূত্র  বহিঃসংযোগ     কনকাকাফ-এ মার্তিনিক ফুটবল লিগ    বিষয়শ্রেণী:মার্তিনিক ফুটবল লিগ বিষয়শ্রেণী:১৯৫৩-এ মার্তিনিক-এ প্রতিষ্ঠিত বিষয়শ্রেণী:১৯৫৩-এ প্রতিষ্ঠিত ক্রীড়া সংস্থা বিষয়শ্রেণী:মার্তিনিকের ক্রীড়া নিয়ন্ত্রণ সংস্থা বিষয়শ্রেণী:মার্তিনিকের ফুটবল পরিচালনা পরিষদ বিষয়শ্রেণী:কনকাকাফের সদস্য
ফ্লাভিয়া পেনেত্তা (; জন্ম: ২৫ ফেব্রুয়ারি, ১৯৮২) আপুলিয়ার ব্রিন্দিসি এলাকায় জন্মগ্রহণকারী ইতালির সাবেক পেশাদার প্রমিলা টেনিস খেলোয়াড়। ১৭ আগস্ট, ২০০৯ তারিখে ইতালির প্রথম প্রমিলা খেলোয়াড় হিসেবে টেনিস এককের শীর্ষ-১০ তালিকায় প্রবেশ করেছিলেন। এছাড়াও, ২৮ ফেব্রুয়ারি, ২০১১ তারিখে ইতালির প্রথম প্রমিলা খেলোয়াড় হিসেবে টেনিস দ্বৈতের র‌্যাঙ্কিংয়ে ১নং স্থান দখল করেছিলেন। ২০১৫ সালের ইউএস ওপেনের গ্র্যান্ড স্লাম এককের শিরোপা জয় করেন পেনেত্তা।   খেলোয়াড়ী জীবন  সমগ্র খেলোয়াড়ী জীবনে ডব্লিউটিএ এককের এগারোবার শিরোপা পান তিনি। তন্মধ্যে ২০১৪ সালের ইন্ডিয়ান ওয়েলস প্রিমিয়ার ম্যান্ডেটরিতে শীর্ষ দুইজন বাছাই খেলোয়াড়কে পরাভূত করেন। উভয়েই তখন বিশ্বের ৩নং খেলোয়াড় ছিলেন। এছাড়াও তিনি ফেড কাপ দলের সদস্য হিসেবে ২০০৬, ২০০৯-১০ ও ২০১৩ - এ চারবারের শিরোপা বিজয়ী ইতালীয় দলের প্রধান তারকা ছিলেন।  জাস্টিন হেনিন, মেরি পিয়ার্স, মার্টিনা হিঙ্গিস, আমেলি মোরেসমো, ভেনাস উইলিয়ামস, সভেতলানা কুজনেতসোভা, ভিক্টোরিয়া আজারেঙ্কা, সামান্থা স্তোসার, লি না, পেত্রা কেভিতোভা ও মারিয়া শারাপোভা’র ন্যায় গ্র্যান্ড স্লাম এককের শিরোপা বিজয়ী খেলোয়াড়দেরকে পরাজিত করেছেন। মাত্র সাতজন প্রমিলা টেনিস তারকার একজন হিসেবে তিনি ভেনাস উইলিয়ামসকে ধারাবাহিকভাবে তিনবার পরাজিত করেছেন।  ২০১১ সালের অস্ট্রেলিয়ান ওপেনে গিসেলা ডালকোকে সাথে নিয়ে প্রথমবারের মতো গ্র্যান্ড স্লামের শিরোপা লাভ করেন। এছাড়াও, ২০০৫ ও ২০১৪ সালের ইউএস ওপেনের ফাইনালে যথাক্রমে এলিনা ডেমেন্তিয়েভা ও মার্টিনা হিঙ্গিসকে সাথে নিয়ে অবতীর্ণ হন। অতঃপর বড় ধরনের এককের শিরোপা হিসেবে ২০১৫ সালের ইউএস ওপেনের ফাইনালে স্বদেশী রবার্তা ভিঞ্চিকে হারিয়ে টেনিসের উন্মুক্ত যুগে প্রথম ইতালীয় হিসেবে শিরোপা পান। কিন্তু, শিরোপা জয়ের পরপরই তিনি তার অবসরের ঘোষণা দেন।  ২৪ জানুয়ারি, ২০০৭ তারিখে ইতালির তৎকালীন রাষ্ট্রপতি আজেলিও চিয়াম্পি কর্তৃক নাইট অব অর্ডার অব মেরিট অব দ্য রিপাবলিক পদবীতে ভূষিত হন তিনি।Cavaliere Ordine al Merito della Repubblica Italiana Sig.ra Flavia Pennetta   তথ্যসূত্র    বহিঃসংযোগ    Official website  Flavia Penneta and Gisela Dulko on Twitter        বিষয়শ্রেণী:ইতালীয় মহিলা টেনিস খেলোয়াড় বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:ইউএস ওপেন বিজয়ী বিষয়শ্রেণী:ফ্রেঞ্চ ওপেন জুনিয়র বিজয়ী বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:নারীদের দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:হপম্যান কাপের প্রতিযোগী বিষয়শ্রেণী:অলিম্পিকে ইতালীর টেনিস খেলোয়াড় বিষয়শ্রেণী:২০০৮ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:ইতালীয় রোমান ক্যাথলিক
ব্রিগেডিয়ার জেনারেল থমাস স্ট্যানউইক্স (১৬৭০ - ১৪ মার্চ ১৭২৫) ছিলেন একজন ব্রিটিশ সেনা কর্মকর্তা এবং রাজনীতিবিদ যিনি ১৭০২ থেকে ১৭২৫ সাল পর্যন্ত হাউস অফ কমন্সে বসেছিলেন। তিনি জিব্রাল্টারের গভর্নর হিসেবে দায়িত্ব পালন করেন।   কর্মজীবন  স্ট্যানউইক্স সেনাবাহিনীতে যোগ দেন এবং ১৬৯২ সালের মধ্যে হেস্টিং'স ফুট রেজিমেন্টে ক্যাপ্টেন-লেফটেন্যান্ট হন।  ১৭০২ সালের মার্চ মাসে তিনি কার্লাইলের সংসদ সদস্য নির্বাচিত হন। ১৭০৫ সালে তিনি কার্লাইলের লেফটেন্যান্ট-গভর্নর নিযুক্ত হন এবং দেখেন যে তার প্রধান চ্যালেঞ্জ ছিল ইংল্যান্ড এবং স্কটল্যান্ডের সীমান্ত পেরিয়ে চোরাচালান বন্ধ করা।  ১৭০৩ সালে, স্প্যানিশ উত্তরাধিকার যুদ্ধের সময়, স্ট্যানউইক্স পর্তুগালের কাইয়া যুদ্ধে উপস্থিত ছিলেন।  ১৭১১ সালে তিনি জিব্রাল্টারের গভর্নর হন। ব্যক্তিগত দৃষ্টিকোণ ছাড়া, তিনি গভর্নর হিসেবে ব্যর্থ হন। কারণ তার প্রধান অর্জন ছিল যখন তিনি এসেছিলেন তার চেয়ে ধনী হওয়া। পর্যবেক্ষকরা মনে করেছিলেন যে তার উচিত ছিল ডাচদের চলে যেতে উৎসাহিত করার দিকে মনোনিবেশ করা যাতে (১৭০৪ সালে) জিব্রাল্টার দখলের সুবিধাগুলি সম্পূর্ণরূপে ব্রিটেনের দিকে পরিচালিত করা যায়। স্ট্যানউইক ছিলেন দৃঢ়চেতা, এমনকি যখন ডেভিড কোলিয়ার তার স্থলাভিষিক্ত হন, তখনও তিনি কয়েক মাস লেফটেন্যান্ট-গভর্নর হিসেবে বহাল ছিলেন।   ১৭১৩ সালে স্ট্যানউইক্স ইংল্যান্ডে ফিরে আসেন এবং ১৭১৫ সালের জন্য কার্লাইলের মেয়র এবং কাম্বারল্যান্ডের ডেপুটি লেফটেন্যান্ট হন। এর ফলে কার্লাইল এলাকায় তার প্রভাব বৃদ্ধি পায়।  তিনি ছিলেন একজন হুইগ এমপি যিনি রবার্ট ওয়ালপোলকে দৃঢ়ভাবে সমর্থন করেছিলেন। ১৭২১ সালে তিনি কার্লাইলে তার আসনটি হারান যখন তিনি পদে নিয়োগের জন্য পুনর্নির্বাচনের চেষ্টা করেন এবং পরিবর্তে নিউপোর্ট (আইল অফ ওয়াইট) থেকে এমপি হন। তিনি ১৭২১ সালে মৃত্যুর আগ পর্যন্ত কিংস্টন-আপন-হালের গভর্নরও হন। ১৭২২ সালের সাধারণ নির্বাচনে তিনি কার্লাইলে পরাজিত হন কিন্তু ইয়ারমাউথ (আইল অফ ওয়াইট) থেকে এমপি হিসেবে পুনরায় নির্বাচিত হন।  স্ট্যানউইক্স ১৭১৪ থেকে ১৭২০ সাল পর্যন্ত রয়েল হসপিটাল চেলসির গভর্নরও ছিলেন।  স্ট্যানউইক্স ১৭২৫ সালে মারা যান।  তিনি কার্লাইল এবং মিডলসেক্সে তার সম্পত্তি তার স্ত্রীর নামে এবং তার মৃত্যুর পর তার ভাগ্নে জন রুসের নামে রেখে যান, এই শর্তে যে তিনি স্ট্যানউইক্স উপাধি ধারণ করবেন।   তথ্যসূত্র      বিষয়শ্রেণী:কার্লাইলের গ্রেট ব্রিটেনের সংসদ সদস্য বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:ইংল্যান্ডের সংসদ সদস্য ১৭০২-১৭০৫ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:১৭২৫-এ মৃত্যু বিষয়শ্রেণী:১৬৭০-এ জন্ম বিষয়শ্রেণী:কার্লাইল, কামব্রিয়ার মেয়র বিষয়শ্রেণী:জিব্রাল্টারের গভর্নর বিষয়শ্রেণী:কাম্বারল্যান্ডের ডেপুটি লেফটেন্যান্ট
রাঙ্গাপানি রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের দার্জিলিং জেলার শিলিগুড়ির ফুলবাড়ি ঘোষপুকুর ক্যানাল রোড, রাঙ্গাপানির পাশে অবস্থিত।   ট্রেন   এই স্টেশনে বেশ কয়েকটি ট্রেনের যাত্রাবিরতি আছে।   তথ্যসূত্র   বিষয়শ্রেণী:দার্জিলিং জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:শিলিগুড়ির রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:শিলিগুড়ির পরিবহন
আলী নেওয়াজ মাহমুদ খৈয়াম বাংলাদেশ জাতীয়তাবাদী দলের একজন রাজনীতিবিদ এবং রাজবাড়ী-১ (সদর-গোয়ালন্দ) আসনের সাবেক সাংসদ। তিনি ২০০১ সালের নির্বাচনে বিএনপির প্রার্থী হিসেবে সংসদ সদস্য নির্বাচিত হন।   জন্ম ও প্রাথমিক জীবন  আলী নেওয়াজ মাহমুদ খৈয়াম রাজবাড়ী জেলায় জন্মগ্রহণ করেন।   রাজনৈতিক ও কর্মজীবন  আলী নেওয়াজ মাহমুদ খৈয়াম বিএনপির কেন্দ্রীয় নির্বাহী কমিটির সদস্য ও রাজবাড়ী জেলা বিএনপির সভাপতি। তিনি রাজবাড়ী-১ (সদর-গোয়ালন্দ) আসন থেকে বাংলাদেশ জাতীয়তাবাদী দলের প্রার্থী হয়ে ২০০১ সালের জাতীয় সংসদ নির্বাচনে সংসদ সদস্য নির্বাচিত হন। ২০০৮ ও ২০১৮ সালের নির্বাচনে অংশ নিয়ে পরাজিত হন তিনি।   আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:রাজবাড়ী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:রাজবাড়ী জেলার ব্যক্তি
alt=|ডান|269x269পিক্সেল তেলিয়াপাড়া চা বাগান বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি ঐতিহাসিক চা বাগান।   অবস্থান ও বর্ণনা  ঢাকা-সিলেট মহাসড়ক বা তেলিয়াপাড়া রেলওয়ে স্টেশন থেকে প্রায় দুই কিলো অভ্যন্তরে রাস্তার দুই পাশে অবস্থিত এই নৈসর্গিক চা বাগানের। চা বাগানের মাঝে পিচঢালা আঁকাবাঁকা রাস্তা। কিছু সমতল ও কিছু টিলাময় চা বাগান।  সীমানা|ডান|275x275পিক্সেল   ইতিহাস   মহান মুক্তিযুদ্ধে হবিগঞ্জ জেলার মাধবপুর উপজেলাধীন তেলিয়াপাড়ার একটি বর্ণাঢ্য ইতিহাস রয়েছে। এখান থেকেই যেমন মুক্তিবাহিনী গঠন, মুক্তিযুদ্ধের আনুষ্ঠানিক সূচনা ও রাজনৈতিক সরকার গঠনের প্রস্তাব তথা মুক্তিযুদ্ধের প্রাথমিক প্রতিটি গুরুত্বপূর্ণ বিষয়ের প্রথম পাঠের অনুশীলন হয় তেমনি এখানে সংগঠিত হয়েছে বহু সম্মুখ সমর। তেলিয়াপাড়া চা বাগানের বাংলোতে মুক্তিযুদ্ধের প্রধান সেনাপতি মেজর জেনারেল আতাউল গনি ওসমানি ৪ এপ্রিল ১৯৭১ সালে প্রাথমিকভাবে সমগ্র দেশকে ৪টি সেক্টরে ভাগ করেন। এই ঐতিহাসিক ঘটনার স্বাক্ষীস্বরূপ এখানে নির্মিত হয়েছে স্মৃতিস্তম্ভ।   ভূপ্রকৃতি  চা বাগানের বুক ভেদ করে চলে গেছে দৃষ্টিনন্দন সড়ক। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে।   আরও দেখুন    মালনীছড়া চা বাগান  সাত রং চা  লাক্কাতুরা চা বাগান  কালাগুল চা বাগান   তথ্যসূত্র   বিষয়শ্রেণী:বাংলাদেশের চা বাগান
শেনাল সারাহান (জন্ম: ১৭ ফেব্রুয়ারি ১৯৪৮) হচ্ছেন একজন তুর্কি আইনজীবী, নারীবাদী এবং মানবাধিকার কর্মী। তিনি ১৯৯৭ সালে রবার্ট এফ কেনেডি মানবাধিকার পুরস্কার জিতেছিলেন। এই পুরস্কারটি তিনি তার সহকর্মী অ্যাটর্নি সেজগিন তানরাকুলুর সাথে যৌথভাবে পেয়েছিলেন।  বছর এমন একজন ব্যক্তিকে একটি পুরস্কার দেওয়া হয় যার সাহসী সক্রিয়তা মানবাধিকার আন্দোলনের মূল কেন্দ্রবিন্দুতে এবং রবার্ট এফ কেনেডির দৃষ্টিভঙ্গি এবং উত্তরাধিকারের চেতনায় বিদ্যমান রয়েছে।   জীবনী  শেনাল সারাহান ১৯৪৮ সালের ১৭ ফেব্রুয়ারি তারিখে জন্মগ্রহণ করেন। কর্মজীবনে তিনি মূলত একজন শিক্ষক হওয়ার ফলে তিনি মূলত তুর্কি শিক্ষক সমিতিতে সক্রিয় ছিলেন। ১৯৬৭ সালে তিনি শিক্ষক সমিতির নির্বাহী কমিটিতে যোগ দেন এবং এর সংবাদপত্রের জন্য ইউনিয়ন পন্থী নিবন্ধ লেখেন। ১৯৭১ সালে এই লেখার জন্য তাকে বাইশ বছরের কারাদণ্ড দেওয়া হয়। কিন্তু ১৯৭৪ সালে তুরস্কে সরকার পরিবর্তনের পর নতুন সরকারের নির্দেশে তাকে মুক্তি দেওয়া হয়। মুক্তির পর  তিনি আইন বিষয়ে অধ্যায়ন করা শুরু করেন। ১৯৭৬ সালে স্নাতক অর্জন করেন। তিনি মানবাধিকার মামলায় বিশেষজ্ঞ ছিলেন। তিনি বহু সংখ্যক সক্রিয় কর্মী এবং বুদ্ধিজীবীদের বিভিন্ন মামলা থেকে রক্ষা করেছিলেন। ১৯৮০ সালে, তিনি আবার তার সংবাদপত্রের লেখায় "রাষ্ট্রবিরোধী দৃষ্টিভঙ্গি সমর্থন" করার জন্য কারাগারে বন্দী হন। এই দফায় তিনি মাত্র পঁয়ত্রিশ দিন কারাবরণ করেন।   ১৯৮৬ সালে তিনি কনটেম্পোরারি লয়ার্স এসোসিয়েশন বা সমসাময়িক আইনজীবী সমিতি প্রতিষ্ঠা করেন এবং এর সভাপতি হন। দশ বছর পর, তিনি মহিলাদের অধিকারের জন্য প্রতিবাদ করার জন্য সমসাময়িক মহিলা সমিতি প্রতিষ্ঠা করেন। ১৯৯৮ সালে তুরস্কের একজন কেন্দ্রীয় মন্ত্রী ইলে সায়েগান একটি সাক্ষাৎকারে কুমারীত্ব পরীক্ষার প্রথাকে সমর্থন জানিয়ে বক্তব্য দেওয়ার ফলে শেনাল সারাহান তাকে পদত্যাগের আহ্বান জানান।  সারহান প্রধানমন্ত্রী রেজেপ তাইয়িপ এরদোয়ান সরকারের বেশ কয়েকটি প্রস্তাবের সক্রিয় বিরোধী ছিলেন। তিনি যুক্তি দিয়েছিলেন যে তারা নারীদের অধিকারের উপর আক্রমণ করেছে। তিনি ২০০৪ সালে ব্যভিচার বিরোধী আইনের বিরোধিতা করেছিলেন এবং উদ্বেগ প্রকাশ করে যে এটি প্রাথমিকভাবে মূলত মহিলাদের বিরুদ্ধে ব্যবহার করা হবে; ২০০৭ সালে তিনি তার দলের বিরুদ্ধে বিক্ষোভের নেতৃত্ব দিয়েছিলেন। তখন তিনি আশঙ্কা প্রকাশ করেছিলেন যে দলটি শরীয়া আইন প্রতিষ্ঠার চেষ্টা করবে। যদিও এসব পরিকল্পনা পরে বাতিল করা হয়েছিল। পরের বছর তিনি তুরস্কের বিশ্ববিদ্যালয়গুলোতে মাথার স্কার্ফ নিষিদ্ধ করার প্রতিবাদে প্রায় ৪০,০০০ লোকের একটি সমাবেশের আয়োজন করেন। তিনি রিপাবলিকান পিপলস পার্টি (সিএইচপি) নামক তুর্কি রাজনৈতিক দলের সদস্য।  ২০১৮ সালের তুরস্কের সাধারণ নির্বাচনে তার দল রিপাবলিকান পিপলস পার্টি (সিএইচপি) তাকে প্রার্থী তালিকা থেকে অপসারণ করে।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৪৮-এ জন্ম বিষয়শ্রেণী:তুর্কি নারীবাদী বিষয়শ্রেণী:জীবিত ব্যক্তি বিষয়শ্রেণী:তুরস্কের বন্দী ও আটক বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ
ব্যবহার  আপনার ব্যবহারকারী পাতার শীর্ষে  যোগ করুন।  এই আইকনটি -এর উপর ভিত্তি করে। {{Checkuser topicon | nocat = yes         = স্বয়ংক্রিয়ভাবে যোগকৃত বিষয়শ্রেণী নিষ্ক্রিয় করে | sortkey =           = স্বনির্ধারিত বাছাই }}   আরও দেখুন   উইকিপিডিয়া:ব্যবহারকারী পরীক্ষক  উইকিপিডিয়া:ব্যবহারকারী অধিকার স্তর   (ব্যবহারকারী বাক্স)  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট বিষয়শ্রেণী:প্রশাসক ব্যবহারকারী টেমপ্লেট